Diari Oficial de la Generalitat Valenciana


Sumari del DOGV 5197, del 13-02-2006 (2006/1190)

RESOLUCIÓ de 29 de desembre de 2005, de la Direcció General de Treball i Seguretat Laboral, per la qual es disposa el registre i la publicació de l'Acord de la Comissió Mixta Paritària del Conveni Col·lectiu Autonòmic de Derivats del Ciment sobre aplicació en l'any 2006 de la jornada anual establida en el text del conveni (Codi núm. 8000535).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5197

Data del DOGV
:   13-02-2006

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2006/1190


Data del document
:   29-12-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * ciment
    * conveni col·lectiu

RESOLUCIÓ de 29 de desembre de 2005, de la Direcció General de Treball i Seguretat Laboral, per la qual es disposa el registre i la publicació de l'Acord de la Comissió Mixta Paritària del Conveni Col·lectiu Autonòmic de Derivats del Ciment sobre aplicació en l'any 2006 de la jornada anual establida en el text del conveni (Codi núm. 8000535). [2006/1190]  
Vista l'acta de l'acord subscrit el 15 de desembre de 2005 sobre determinació de dies no laborables en l'any 2006, a fi d'assegurar el compliment de la jornada anual de 1.740 hores pactada en el Conveni Col·lectiu Autonòmic de Derivats del Ciment, subscrit per la Comissió Mixta Paritària, que està integrada d'una part per les organitzacions empresarials Asociación Valenciana de Empresas de Prefabricados de Hormigón, ANEFHOP, APECC i FEDCAM, i de l'altra, pels sindicats UGT-MCA-PV i CC OO-FECOMA-PV, i de conformitat amb el que disposen els articles 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda  
Primer   
Ordenar que siga inscrit en el Registre de Convenis Col·lectius de Treball d'esta Direcció General, amb notificació a la Comissió Negociadora, i dipositat el text original de l'acta.  
Segon  
Disposar que siga publicat en el Diari Oficial de la Generalitat Valenciana.  
València, 29 de desembre de 2005.. El director general de Treball i Seguretat Laboral: Román Ceballos Sancho.   
COMISSIÓ MIXTA PARITÀRIA D'INTERPRETACIÓ DEL CONVENI COL·LECTIU AUTONÒMIC DE DERIVATS DEL CIMENT  
A València, el 15 de desembre de 2005, a les 11.00 hores es reunixen en els locals de la Federació Valenciana d'Empresaris de la Construcció, situats a València, al carrer del Músic Peydró núm. 36 els representants sindicals i empresarials de la Comissió Mixta Paritària d'Interpretació del Conveni Col·lectiu Autonòmic de Derivats de Ciment de la província d'Alacant, Castelló i València, per a assegurar en este any el compliment de la jornada anual, establida en 1.740 hores, segons l'Acta IV final d'Acords de la Comissió Negociadora del Conveni General de Derivats del Ciment.  
Estudiades les propostes de les representacions dels treballadors i de les empreses, s'adopta l'acord següent:  
Llevat de pacte en contra entre empresa i treballadors, que podran establir el calendari que lliurement convinguen, per a l'any 2006 les parts firmants estan d'acord que, sense perdre el seu caràcter laboral per a futurs convenis, es consideren com no laborables, els següents dies, a efectes d'assegurar el compliment de la referida jornada anual d'1.740 hores de treball efectiu establida per a 2006, equivalent a 217,5 dies laborables de 8 hores diàries. S'han computat per al seu càlcul tots els dies laborables sobre la base de 22 dies laborables de vacances per a l'any 2006.  
En cas de desavinença se sotmetrà el conflicte a la Comissió Paritària d'Interpretació i Vigilància del Conveni.  
En el cas que les festes locals coincidiren en dissabte o en algun dels dies assenyalats com a reducció de jornada, es compensarà el seu gaudi amb una altra data de comú acord entre empresaris i treballadors.  
En el supòsit dels treballadors a torns caldrà ajustar-se al que disposa l'article 31-b) del Conveni Autonòmic 2001-2002.  
Província València Província Castelló  
. 13 d'octubre. . 5 de gener  
. 7 de desembre. . 13 d'octubre   
. 26, 27, 28 i 29 de desembre. . 4, 5 i 7 de desembre  
. 4 hores el dia 20 de març o el 22 . 26 de desembre  
de desembre (a determinar per acord . 4 hores el 22 de desembre  
entre empresa i treballadors)   
Província d'Alacant  
. 2 de gener.  
. 13 d'octubre  
. 7 de desembre  
. 22 de desembre  
. 29 de desembre  
. El dia anterior o posterior a la festa patronal  
. 4 hores de reducció el dia 5 de gener.  
El dia anterior o posterior a la festa patronal que s'indica en el cas d'Alacant és extensible a qualsevol dels dos festius locals, aclarint que, és un únic dia festiu que es podrà gaudir el dia laboral immediatament anterior o posterior a qualsevol de les dues festes d'àmbit local.  
Ambdues parts es comprometen a reunir-se cada any a fi d'acomodar la jornada laboral anual que el Conveni General del Sector fixe per a cada exercici.  
Es faculta la senyora Beatriz Elipe Songel per a dipositar la present acta, a efectes del seu registre en la Conselleria d'Economia, Hisenda i Ocupació, i posterior publicació en el diari oficial corresponent.  
I en prova de conformitat firmen ambdues representacions en el lloc i data abans indicats, a les 12 hores.